
(Tale af Præsident David O. McKay ved åbnings- 
mødet til Kirkens 138. halvårlige konference i Taber- 
naklet i Salt Lake, fredag den 4. oktober 1968 kl. 
10.00. Læst af hans søn Robert R. McKay. 


En borger som elsker 
retfærdighed og hader 
det onde er bedre og 


stærkere end et slagskib 


Mine kære brødre og søstre! Som jeg mødes 
med jer her til morgen er mit hjerte fyldt med tak- 
sigelse til Herren for Hans velsignelser. Aldrig før 
har jeg påskønnet mere end jeg gør denne morgen 
det store privilegium, det er at mødes med Kirkens 
medlemmer til en Generalkonference i denne hel- 
lige bygning. 

Jeg sender jer alle: vore specielle gæster, rege- 
rings- og pædagogiske ledere, stavs- og ward- 
repræsentanter for 465 stave og 81 missioner i Kir- 
ken fra fjern og nær — mine personlige hilsener 
og byder jer velkommen til denne 138. halvårlige 
konference i Kirken, og beder, at Herrens Ånd vil 
være med os under alle møderne. 

Som årene kommer og går, erfarer jeg en stadig 
stærkere undren over selve livet og en dyb taknem- 
melighed over de muligheder og velsignelser, det 
tilbyder. 

Mine tanker går i taknemmelighed til de velsig- 
nelser, jeg har nydt. Jeg er taknemmelig for ædle 
forældres kloge, omsorgsfulde beskyttelse og op- 
dragelse. Beskyttelse og opdragelse! — to for- 
ældre-egenskaber, klogt og forsigtigt anvendt gen- 
nem ungdommens overordentlig aktive, letpåvirke- 
lige dage — en beskyttelse, der bevarede mig fra 
at betræde stier, der ville have endt i en helt anden 
livsform! Hvert år øges min taknemmelighed og min 
kærlighed til en altid årvågen, dyrebar moder og en 
ædel fader. 

Jeg er taknemmelig for ni brødre og søstre (hvor- 
af tre stadig er iblandt os), som skabte et hjemligt 
miljø, der nu kun er et skattet minde, men som — 
hvad indflydelse på karakterdannelsen angår — kun 
overgås af den altid venlige og betænksomme vej- 
ledning af familien fra forældrene. 


Jeg er taknemmelig for de ofre vore forældre 
bragte, for at vi børn kunne få en uddannelse. Det 
var derigennem, jeg mødte min livsledsagerske, som 
altid har været en inspiration, moder til og klog 
vejleder for vore syv børn og hjertet og midtpunktet 
i et andet yndigt hjem. 

Jeg er taknemmelig for den anledning, Kirken og 
mine forældre gav mig til at tage på mission, en er- 
faring, der ændrede hele mit livsløb. 

Jeg er taknemmelig for mine venner. Den, som 
har erfaret den fred og sjælens rigdom, der frem- 
vælder af sandt og loyalt venskab, er i sandhed 
velsignet. Jeg elsker mine venner og trofaste med- 
arbejdere som noget af det dyrebareste i livet. 

Jeg er mest af alt taknemmelig for Evangeliet, 
den sande filosofi for et lykkeligt liv, idet det hel- 
liger alle andre velsignelser og gør':dem virksomme. 

Jeg er taknemmelig for Herrens velsignelser til 
sin Kirke i hele verden og for forvisningen om Hans 
guddommelige vejledning og inspiration. Med dyb 
taknemmelighed erkender jeg Hans nærhed og 
Hans godhed. 

Det er en kilde til virkelig opmuntring at tænke 
på loyaliteten og de energiske bestræbelser hos 
de medlemmer, som bidrager til Kirken med deres 
tid og deres midler. Der hviler et fælles ansvar på 
Kirkens medlemmer overalt. Kirkens medlemmers 
trofasthed i betaling af deres tiende og offergaver 
såvel som den økonomiske støtte, de giver Kirkens 
byggeprogram og velfærdsorganisationen, er en 
kilde til stor glæde for mig. 

Jeg elsker livet! Jeg tror, det er en glæde at 
leve i denne tidsalder. Hver morgen, når jeg fra 
mine vinduer betragter bjergene mod øst og hilser 
solen, når den indleder disse uforlignelige efterårs- 

dage, ja, endda når jeg betragter uvejrsskyerne, når 
de jager hen over himmelen, ladet med livgivende 
regn, føler jeg livet som en glæde og et privilegium 
og påskønner Guds godhed. 


Jeg påskønner og erkender de resultater, der 
indtil nu er opnået i denne vidunderlige atomalder, 
hvori vi lever. Vor tids videnskabelige opdagelser 
overgår alt, hvad vi har forestillet os. Omtrent hver 
eneste dag læser vi om næsten utrolige resultater. 
Denne forunderlige tidsalder er først lige begyndt; 
ungdommen af i dag — og også mange af os andre 
— vil endnu få spændende udviklinger at se, efter- 
hånden som forskningen fortsætter. Det er vor bøn, 
at muligheden for at gøre godt med disse opdagel- 
ser langt vil overgå deres mulighed for at forvolde 
ødelæggelser. 


Ja, det er en herlig tidsalder, vi lever i, og jeg 
har tillid til dette lands lovlydige og flittige folk, 
såvel som til den hele verden, og jeg stoler på, at 
der kun vil komme godt ud af de materielle frem- 
skridt, der gøres. 


Intet tænkende menneske kan imidlertid tvivle 
om, at denne tid rummer ubegrænsede farer såvel 
som talløse muligheder. Når vi læser og hører om 
de tilstande, der er under udvikling blandt menne- 
skene, må vi indrømme, at der virkelig er årsag 
til bange anelser og årvågenhed. Når vi noterer os 
den forøgelse, der er sket i forbrydelsernes antal, 
og den mangel på respekt for lov og orden, der 
udvises, bliver vi ganske naturligt chokerede og 
foruroligede. 


Vi kan ikke, vi må ikke være ufølsomme over 
for de onde kræfter, der virker omkring os; især må 
vi være vågne over for enhver sammensværgelse, 
hvis åbenlyse formål det er at nedbryde troen på 
Gud og så uenighed og strid blandt mennesker med 
henblik på at underminere og svække, om ikke lige- 
frem tilintetgøre vor forfatningsmæssige styreform 
og at svække og kuldkaste den yngre generations 
idealer. Når love og forordninger tydeligt går imod 
Herrens åbenbarede ord, føler både jeg og mine 
medarbejdere, at vi handler retfærdigt i at advare 
vort folk imod dem. 


En af de ting, der gjorde stærkt indtryk på mig 
i min ungdom, var, da jeg lærte skriftstedet: ,,Min 
And vil ikke bo i et urent tabernakel," udenad. Jeg 
mindes andre advarsler. En af dem fik jeg, da jeg 
var dreng. Jeg sad på et fjedersæde ved siden af 
min fader, medens vi kørte til Ogden. Lige før vi 
nåede den bro, der fører over Ogden-floden, kom 
en mand ud af en beværtning på den nordre bred af 
floden. Jeg genkendte ham. Jeg kunne lide ham, 
fordi jeg havde set ham optræde på scenen. Men 

i det øjeblik var han spirituspåvirket, og jeg tror, 
han havde været det i flere dage. 

Da han så os, brød han sammen, græd og bad 
min fader om 50 cents, så han kunne gå ind og få 
sig endnu en drink. Da vi kørte over broen, sagde 
min fader: ,,David, den mand, du lige har set i 
beruset tilstand, plejede jeg at følges med, når vi 
som repræsentanter for Præstedømmet besøgte 
medlemmerne af wardet i deres hjem." Det var alt, 
hvad min fader sagde til mig om den sag, men det 
var en meget levende advarsel til mig om virknin- 
gerne af udsvævelser, og jeg har aldrig glemt den. 

Noget senere gav en af vore lærerinder os en 
historie, vi skulle læse, om en flok unge mennesker, 
der sejlede nedad floden mod Niagara-faldet. Jeg 
kan ikke fortælle jer, hvem forfatteren var, eller 
hvilken titel den gamle skolebog havde; men jeg 
kan fortælle jer min erindring om den lektie, som jeg 
har bevaret hele mit liv — om disse unge men- 
nesker, som drak og svirede og morede sig i båden, 
alt mens den sejlede ned ad floden. En mand, der 
var klar over den fare, der lurede forude, råbte ud 
til dem inde fra bredden: ,,Ohøj, unge mennesker, 
strømfaldene er lige under jer!" Men de ignorerede 
hans advarsel, trodsede ham og svarede: ,, Vi klarer 
os godt nok!" Videre for de, leende og svirende. 

Da de kom nærmere, råbte manden igen ud til 
dem: ,,Ohøj, I der, I er kommet ud i strømfaldene!" 
Men de rettede sig ikke efter hans advarende råb, 
før de pludselig blev klar over, at de befandt sig 
midt i strømfaldene. Trods opbydelse af alle deres 
kræfter lykkedes det dem ikke at få vendt båden 
imod strømmen, og ,derfor", sagde manden, som 
havde prøvet at advare dem, -,for de skrigende og 
bandende ned over faldet!" 

Ikke sandt, det er en meget virkningsfuld illu- 
stration, og som jeg sagde før: den lektion efterlod 
et uudsletteligt indtryk på mig. 

En anden mand skrev i en ugentlig avisspalte 
følgende advarsel om vor tids ungdom: 

»Aldrig har ungdommen stået ansigt til ansigt 
med mere spændende muligheder og mere dødbrin- 
gende påvirkninger. Aldrig før har karakteren været 
så afgørende en faktor for, at de unge kan blive 
bevaret. I vore dage skal et 12-års barn være i be- 
siddelse af en stærk karakter, ellers vil det uund- 
gåeligt blive vanæret og knækket. 

Vejen fra drengeårene til manddommen er ble- 
vet som en si: de, hvis karakter ikke er stærk nok, 
dumper i faldgruber og snarer. Antallet af mislyk- 
kede individer i den nuværende unge generation 
vil blive astronomisk. Den generation, man skulle 
tro var den mest beskyttede, er i virkeligheden den 
mest udsatte. 


Det Første Præsidenskab lytter alvorligt medens Robert R. McKay læser præsident McKay's budskab. 


Samfundets unge er for tiden næsten under- 
lagt de samme love for simpelthen at slippe leven- 
de igennem, som et hvilket som helst dyresamfund. 
Man kan se, at de unge trues og røves af gribbe, 
ulve og snyltere: folk, som falbyder narkotika, lider- 
lige personer, perverse mennesker, bøller, fanatisk 
religiøse og ideologiske forførere. Overalt, hvor 
man vender sit blik, kan man se mennesker rådne, 
inden de er blevet modne." (Eric Hoffer, Salt Lake 
Tribune, søndag d. 16. juni 1968.) 

Én ting er det at stå inde på bredden og råbe: 
»Ohøj, I unge mennesker, der er fare forude;" men 
det er noget ganske andet at ro ud i strømmen og 
om muligt komme op i båden til de unge og så gen- 
nem kammeratskab, gennem overbevisende tale og 
— når det er nødvendigt — med berettiget magt 
vende deres båd væk fra strømmens fald. Alt for 
mange af os står på bredden og råber: ,,Ohøj, unge 
mennesker, der er fare forude!" Lad os komme 
ind i deres liv, lad os påvirke deres personlighed 
med vor personlighed og lade dem mærke, at der er 
realiteter i vor religion, at den er det vigtigste i 
livet, at intet andet kan gøre dem så lykkelige og 
tilfredse som at leve efter den sande religion. 

En ren mand er et nationalt aktiv. En ren kvinde 


er legemliggørelsen af ægte, national ære. En bor- 
ger, som elsker retfærdighed og hader det onde, 
er bedre og stærkere end et slagskib. Ethvert sam- 
funds styrke består af og virker ved de mennesker, 
som er moralsk rene, retskafne og redelige, på vagt 
for, hvad der er ret, og følsom over for enhver til- 
nærmelse fra det, som er uret. Lad sådanne idealer 
være borgerskabets standard. 

Vi har tillid til størsteparten af de unge menne- 
sker, men uden hensyn til, hvor stor vor tillid til dem 
er, må vi ikke lukke øjnene for den kendsgerning, 
at antallet af forbrydere og ungdoms-lovovertræde- 
re øges. | vore samfunds moralske interesse, for 
statens velfærd og vor demokratiske styreforms be- 
ståen, må vi anvende de rigtige midler og — om 
muligt — fjerne årsagerne til forbrydelserne. 

En anden vigtig årsag til det øgede antal forbry- 
delser er en sænkning af hjemmets idealer. En gift 
kvinde, som nægter at påtage sig ansvaret med at 
være moder, eller som, hvis hun har børn, tilside- 
sætter dem for fornøjelser eller social prestige, er 
faldet fra kvindens højeste kald og privilegium. Den 
fader, som på grund af forretningsmæssige, politi- 
ske eller samfundsmæssige opgaver forsømmer at 
dele ansvaret for sine sønners og døtres opdra- 

gelse med sin hustru, er utro mod sine ægteskabe- 
lige forpligtelser, et negativt element i det, som 
kunne og skulle være en glad atmosfære i hjemmet, 
og han bidrager muligvis til disharmoni og lovover- 
trædelser. 

Fædre kan og bør udøve en hjælpsom, styrende 
indflydelse, hvor en moders ømhed og kærlighed 
kan føre til eftergivenhed over for børnene. I denne 
henseende skal enhver fader imidlertid altid huske 
på, at han selv engang var en lille spilopmager, og 
behandle sin dreng kærligt. 

Hjemmet er det bedste sted i verden at under- 
vise om menneskenes højeste idealer for det sam- 
fundsmæssige og det politiske liv, nemlig: fuld- 
stændig handlefrihed, så længe man ikke krænker 
andres rettigheder og privilegier. Det store behov 
i ethvert hjem i dag er mere religion. Forældre bør 
gøre det klart både ved deres handlinger og i deres 
samtaler, at de er alvorligt interesserede i frugterne 
af den sande religion. Næst efter hjemmet bør Kir- 
ken være den dominerende kraft til beskyttelse af 
vor ungdom. 

Der findes i livet en virkningsfuld magt, der vil 
løse vore problemer, og den magt er religion! Ån- 
delig udvikling og moralsk renhed er fundamentale 
begreber i alle deres liv, som vil opbygge et sam- 
fund, der kan bidrage til sikkerheden og fremgan- 
gen for vor republik eller for hvilken som helst an- 
den nation. Præsident Calvin Coolidge talte sand- 
hed, da han sagde: 

»Et lands regering går aldrig forud for et lands 


religion. Der findes ingen metode, hvorefter man 
kan erstatte menneskets dyd med lovens myndig- 
hed. Naturligvis kan man hjælpe med at styre umo- 
ralen og sørge for en vis grad af sikkerhed og 
beskyttelse ved lovgivning og politikontrol, men de 
virkelige reformer, som samfundet søger i denne tid, 
vil komme som resultat af vore religiøse overbe- 
visninger — eller også kommer de slet ikke. Fred, 
retfærdighed, menneskekærlighed, barmhjertighed 
skabes ikke gennem lovgivning." 

Evangeliets principper er den sikreste og på- 
lideligste vejledning for dødelige mennesker. Kri- 
stus er menneskehedens lys! I det lys kan menne- 
sket tydeligt se vej. Når dette lys afvises, snubler 
menneskesjælen i mørket. Ingen enkeltperson, in- 
gen gruppe, ingen nation kan have fuldkommen 
succes uden at følge Ham, som sagde: ,,Jeg er ver- 
dens lys; den, som følger mig, skal aldrig vandre 
i mørket, men have livets lys." (Joh. 8:12) 

Jeg siger til ungdommen i denne Kirke og til alle 
mennesker overalt: Gud lever, Han er nær. Hav tro 
på Ham, søg Ham flittigt, så vil Han belønne jeres 
bestræbelser. Overgiv jer til Ham og til Hans om- 
sorg, så I kan få det vidnesbyrd, der kommer inde- 
fra. Det er jeres privilegium. Sådan en følelse og 
sådan et vidnesbyrd kan | få, hvis I blot søger Ham 
flittigt. Lev rent og retskaffent og brug jeres kræf- 
ter — ikke til at tjene jer selv — men i arbejde for 
andres liv og lykke. 

At I må opnå at få det vidnesbyrd, som jeg nu 


bærer for jer, beder jeg om i Jesu Kristi navn. Amen. OD) 


SER SK SN SERRER TS SR LDARS ESSEN 


(Tale af præsident N. Eldon Tanner, 2. rådgiver 
i Det Første Præsidentskab, lørdag morgen, den 
5. oktober 1968, ved Kirkens 138. halvårlige Gene- 
ralkonference.) 


»Hvis I elsker mig, så 
hold mine befalinger”. 


Efter anmodning fra vor leder, Præsident David 
O. McKay, har jeg det privilegium at stå her foran 
jer i dette store tabernakel denne morgen, og jeg 
gør det i al ydmyghed med en bøn i mit hjerte, at 
det, jeg siger, vil være i harmoni med vor Herre og 
Frelser, Jesu Kristi lærdomme. 

Vi, som vil stå her under denne konference, har 
det ansvar at gøre som Paulus udfordrede Timo- 
teus til: 

,Prædik ordet, træd frem, hvad enten det er 
belejligt eller ubelejligt, overbevis, tugt, forman med 
al langmodighed og belæring. 

Thi der kommer en tid, da de ikke vil finde sig i 
den sunde lære, men for at leve efter deres egne 


Emma Ray Riggs McKay, Præsident McKay's elskede i 
mere end 67 år, følger med i hvad der foregår under 
konferencen. 


lyster skaffe sig lærere i hobetal, efter hvad der 
kildrer deres øren, 


og de vil vende øret bortfra sandheden og vende 
sig til fablerne." (2 Tim. 4:2-4.) 


»Det skal du vide, at i de sidste dage skal der 
komme strenge tider." (2 Tim. 3:1.) 


De sidste dage er her og nu, og hans profeti 
bliver opfyldt lige for vore øjne. Menneskene af- 
viser den sunde lære, og alt efter deres egne 
lyster vender de ørene bort fra sandheden og lytter 
til dem, som prædiker det, de kan lide at høre. 
Resultatet er, at vi må døje mange trængsler over 
hele verden. Vi er nået til et tidspunkt i vor historie, 

Udsigt over Tabernaklet mellem møderne 


som jeg tror er det mest afgørende menneskehe- 
den nogen sinde har stået overfor. 

Tænkende, alvorlige mennesker på alle udvik- 
lingsområder er enige om, at de nuværende forhold 
ikke kan fortsætte ret meget længere uden frem- 
skyndelse af en af de mest alvorlige kriser, menne- 
skene nogen sinde har kendt. 

Når vi betragter disse forvirrende tilstande i en 
verden i oprør, er jeg vis på, at vi stiller de enkle 
spørgsmål: ,,Hvorfor er der så megen strid og had 
i verden mellem nationer, inden for nationer, inden 
for stater, i universiteter, ja, endog inden for visse 

grupper af lokale samfund, og hvorfor strækker 
denne uro, mistillid og strid sig helt ud til hjem- 
mene? Hvorfor er det universelt? Hvad kan der 
gøres, og hvad bør der gøres for at rette på disse 
forhold, som ingen af os er tilfredse med eller 
lykkelige for?" 

Medens jeg overvejede disse spørgsmål, ved- 
blev jeg at søge i Skrifterne efter et svar. Som vi 
alle ved, er Den hellige Skrift fuld af formaninger, 
advarsler og profetier vedrørende menneskehedens 
velfærd og tilstande i de sidste dage eller de dage, 
hvori vi nu lever. 


Vi finder verden delt op i to modsatte lejre. Den 
ene består af personer og nationer, hvis livsfilo- 
sofi er fuldstændig materialistisk, som ikke blot af- 
viser, men som aggressivt forkaster den sande, 
kristne livsførelse. 

| den anden lejr findes de, som endnu holder 
fast ved en ubetydelig erkendelse af åndelige og 
moralske værdier. Disse omfatter det, vi kalder for 
vor kristne civilisation. En af denne generations 
største tragedier er imidlertid, at så meget af vor 
såkaldte kristne civilisation ikke foretager sig andet 
end at bekende sig til Kristendommen, og faktisk er 
der mange i vor tid, der ikke engang bekender sig 
til den. 

Den eneste tydelige og klare løsning på vore 
problemer er at virkeliggøre den Kristendom, vi 
bekender, gøre den personlig, anvende den i vort 
liv, acceptere Jesus Kristus som Guds Søn og som 
menneskehedens virkelig levende Frelser, ,thi der 
er ikke under himmelen givet mennesker noget an- 
det navn, hvorved vi kan frelses". (Ap.G. 4:12) 

Jesus Kristus gav ikke blot sit liv for os, Han har 
også klart opstillet livets og frelsens plan for os, og 
Han har slået fast, at for at vinde det evige liv skal 
vi leve efter den sunde lære, som er Herrens ord 
udtalt enten af Gud eller Jesus Kristus eller af Guds 
profeter. Dette ord besvarer klart og bestemt så- 
danne livsvigtige spørgsmål som: 


»Hvem er vi?" 

»Hvor kom vi fra?" 

»Hvorfor er vi her?" 

»Er der liv efter døden?" 

,Er der en levende, personlig Gud?" 

»Hvorledes er vort slægtskabsforhold til Gud, 
den evige Fader?" 

,Er Jesus Kristus, verdens Frelser, Guds Søn?" 

»Hvad skal vi gøre for at vinde ophøjelse og 
glæde os over evigt liv?" 

Lad os for at finde svar på disse spørgsmål 
vende os til og studere Herrens ord og profeternes, 
både de fordums og de nutidige. 

Medens vi alle var i åndeverdenen hos Gud Fa- 
deren, sagde Han til sin Enbårne, som dengang var 
hos Ham i ånden: 

»Vi vil gå ned... og vi vil danne en jord, hvor- 
på disse kan bo. 

Og vi vil prøve dem hermed for at se, om de vil 
gøre alt, hvad Herren deres Gud, vil befale dem." 
(Abraham 3:24-25) 

,Og Gud skabte mennesket i sit billede; i Guds 
billede skabte han det, som mand og kvinde skabte 
han dem." (1 Mos. 1:27) 

Hvor opløftende og værdigt er det ikke at vide, 
at vii sandhed er Guds åndelige børn, skabt i Hans 


billede, at Han og Jesus Kristus er personlige guder, 
at de er interesserede i os, og at ,,... således el- 
skede Gud verden, at han gav sin Søn, den en- 
bårne, for at enhver, som tror på ham, ikke skal for- 
tabes, men have evigt liv." (Joh. 3:16) 

Jesus Kristus er Guds Søn, som det findes ud- 
talt i både fordums og nyere Skrift. Ved forskellige 
lejligheder præsenterede Gud Ham for mennesker 
på jorden med disse ord: ,,Denne er min elskede 
Søn! Hør ham." (Matt. 3:17; 3 Nephi 11:7; Joseph 
Smith 2:17) 

Jesus forkyndte, at som Faderens åndelige børn 
kan vi med den gnist af guddommelighed, der fin- 
des i os, blive Ham lig ved at holde Hans befalin- 
ger. Han sagde også: ,...ransager skrifterne, 
thi det er dem, som vidner om mig." (Joh. 5:39) Og 
Paulus skrev til Romerne: ,Alt, hvad der forhen er 
skrevet, er jo skrevet, for at vi kan lære deraf, så 
vi ved udholdenhed og ved den trøst, skrifterne 
giver, kan bevare vort håb." (Rom. 15:4) 

Igen har vi Jesu ord: ,,Og dette er det evige liv, 
at de kender dig, den eneste sande Gud, og ham, 
som du har sendt, Jesus Kristus." (Joh. 17:3) 

Som svar på spørgsmålet: ,,Skal jeg leve igen, 
når jeg dør?" sagde Kristus: ,,Jeg er opstandelsen 
og livet; den, som tror på mig, skal leve, om han 
end dør. Og enhver, som lever og tror på mig, skal 
i al evighed ikke dø..." (Joh. 11:25-26) Han gav 
sit liv og Han opstod, for at mennesket ikke for 
evigt skulle forblive i graven. 

Han forsikrede også mængden: ,!| min Faders 
hus er der mange boliger. Hvis ikke, havde jeg sagt 
jer det; thi jeg går bort for at gøre en plads rede 
for jer. Og når jeg er gået bort og har gjort en 
plads rede for jer, kommer jeg igen og tager jer 
til mig, for at hvor jeg er, der skal også | være." 
(Joh. 14:2-3) 

Med hensyn til Hans opstandelse har vi også 
Paulus' vidnesbyrd, — han, som engang forfulgte 
de hellige og fornægtede Kristus — at apostlene, 
han selv og hundreder af andre havde set Kristus, 
efter at Han opstod ,på den tredje dag efter skrif- 
terne" (1 Kor. 15:4.) 


Hvor lykkelig er ikke det menneske, som glæder 
sig til opstandelsen som et vigtigt trin i evig ud- 
vikling, og som nu bereder sig til at møde Gud! 

Da jeg overværede vor loyale og hengivne kol- 
lega og trofaste Herrens tjener, William J. Critch- 
low, jun.'s begravelse, gjorde det stærkt indtryk på 
mig at se hans hustrus, børns og endog børne- 
børns ophøjede ro. De havde lært om og troede 
på en bogstavelig opstandelse og vidste, at de ville 
blive genforenet som en familie. Jeg prøvede at 
sammenligne deres følelser med dem, som ikke har 

en sådan tro, som ikke vil tage imod den sunde 
lære, men som forgæves søger efter håb. Jeg bad 
ydmygt min himmelske Fader, om jeg måtte kunne 
bevæge hjertet hos nogle og hjælpe dem til at 
værdsætte og forstå hvilken stor glæde og tilfreds- 
hed tro på opstandelsen giver. 

Med alle de uafviselige vidnesbyrd, vi har fra 
profeterne vedrørende Evangeliets sandheder, hvor- 
for er det så så svært for mennesket at tage imod 
og holde fast ved den sunde lære, som er så vigtig 
for os alle sammen? Nogle af årsagerne er tydelige: 

Der er for det første Satans indflydelse på men- 
neskene. | åndeverdenen, endnu før verden var, 
gjorde Satan oprør, fordi hans plan blev afvist, og 
Gud sagde: 

»Derfor, fordi Satan gjorde oprør mod mig og 
søgte at tilintetgøre menneskets handlefrihed... 
sørgede jeg for, at han skulle nedstyrtes... 

Og han blev Satan, ja, endog Djævelen, al løg- 
nens fader, for at bedrage og forblinde menneskene 
og føre dem fangne efter sin vilje, endog så mange, 
som ikke vil lytte til min røst." (Moses 4:3-4.) 

Da besluttede Satan at gøre alt, hvad der stod i 
hans magt for at tilintetgøre retfærdighedens værk, 
og derfor vandrer han op og ned, frem og tilbage 
på jorden for at søge at ødelægge menneskesjæ- 
lene. Han gør det ved falskhed og smiger og gen- 
nem sine udsendinge, der forkynder falske lær- 
domme for alle, som vil høre, og det ser ud til, at 
de møder stor succes. 

For det andet er der antikrister og de, der vir- 
ker for Gud-er-død-teorien, såvel som skeptikerne 
og de, der betegner sig som religiøse ledere — alle 
aktivt engagerede i forkyndelse af falsk lære og i 
at anvende ethvert fjendtligt middel til at nedbryde 
og tilintetgøre troen på Gud og på Skrifterne, hvor- 
ved de opfylder Jesu Kristi profeti, da Han sagde: 

»Thi falske Messias'er og falske profeter skal 
fremstå og gøre store tegn og undere for, om det er 
muligt, at føre endog de udvalgte vild." (Matt. 24:24) 


Der er også mange, der, når de bliver lærde 
på de verdslige områder, f.eks. videnskab og filo- 
sofi, bliver indbildske og er rede til at holde sig til 
deres egen forstand; de går endog så vidt, at de 
tror, de er uafhængige af Gud og mener, at hvis de 
ikke fysisk, matematisk eller videnskabeligt kan 
bevise, at Gud lever, så kan og bør de i kraft af 
deres verdslige viden tillade sig at tvivle og endog 
fornægte Gud og Jesus Kristus. Så begynder også 
mange af vore professorer at forkynde bagvendte 
ting, at trække eleverne med sig — også vor ung- 
dom, som vi sender til undervisning hos dem, ac- 
cepterer dem som autoriteter, hvilket har ført til, 
at mange af dem har mistet deres tro på Gud. 

En dimmitteret student, som lige havde modtaget 
sin filosofiske doktorgrad, fortalte mig om nogle af 
de angreb, der gøres mod Kristendommen, eller 
troen på Gud, og hvor vanskeligt det er at sætte sig 
op imod dem, særlig for dem, som ikke er blevet 
belært i deres hjem og som ikke har fået et vidnes- 
byrd om dens sandhed. Han sagde, at en af pro- 
fessorerne hånede ham med denne udtalelse: ,,De 
tror da vel ikke for alvor på det gammeldags slud- 
der, der findes i Bibelen og i Deres Mormons Bog," 
og han brugte en del tid på at prøve at vende ham 
bort fra sandheden. 

Jeg kan ikke forstå, at en tilsyneladende intellek- 
tuel videnskabsmand, eller hvem som helst der 
søger efter sandheden, kan være så dumdristig at 
placere sig som autoritet på det religiøse område 
i den grad, at han vil udfordre for ikke at tale om 
fornægte Gud, den evige Fader, verdens Skaber 
og Hans Søn, Jesu Kristi lærdomme, fordi han ikke 
kan bevise dem videnskabeligt. 

Hvor meget klogere og bedre er det ikke for 
mennesket at acceptere Evangeliets enkle sandhe- 
der og som autoritet at godkende Gud, verdens 
Skaber, og Hans Søn Jesus Kristus, og i tro aner- 
kende ting, han ikke kan modbevise, og som han 
ikke kan give en bedre forklaring på. Han må vide 
så meget, at der er visse ting — mange, mange ting 
— han ikke kan forstå. 

Hvorledes kan vi fornægte eller i det hele taget 
tvivle på Gud, når vi ikke kan forstå de simpleste 
ting omkring os: hvorledes bladene fungerer, hvad 
elektricitet er for noget, hvad vore følelser er, hvor- 
når ånden tager legemet i besiddelse, og hvad der 
sker med den, når den forlader det? Hvor tør vi 
sige, at fordi vi ikke forstår opstandelsen, så kan 
der ikke være nogen opstandelse, og der er heller 
ingen? 

Vi har fået denne formaning: ,Stol på Herren 
af hele dit hjerte, men forlad dig ikke på din for- 
stand," (Ordspr. 3:5), og denne advarsal: ,, Ve dem, 
der tykkes sig vise og er kloge i egne tanker!" 
(Esajas 5:21) 

Hvordan kan mennesket tro og vide, at han kan 
rejse i menneskeskabte rumskibe rundt om jorden 
med tusinder og atter tusinder miles fart i timen, 
stadig i forbindelse med mennesket her på jorden, 
og blive ført i sin bane med kundskab om, at hvis 
han holder sig på bølgelængde med hjemmebasen, 
vil han blive ledet tilbage til en sikker landing; og 
at et ganske simpelt menneske også kan kon- 
struere redskaber som ,the Surveyer", der blev 
sendt til månen, og hvis bevægelser han kunne diri- 
gere, foruden at han modtog rapporter fra den — 
og så stadig sige, at det er umuligt for Gud, ver- 

Det berømte Mormor Tabernakelkor. 


dens Skaber, at være i forbindelse med menne- 
sket, Hans eget skaberværk, som rejser gennem 
verdensrummet i et rumskib, der er skabt af Gud 
og kaldes for ,, Jorden", og som sikrer ham en tryg 
tilbagevenden hvis han holder sig i forbindelse med 
hjemmebasen — når han har fuldendt rejsen her 
på jorden? 

For at kunne vende tilbage er det yderst vigtigt, 
at vi og vore børn kender, forstår og retter os 
efter Jesu Kristi lærdomme i vor livsførelse. For at 
kunne forstå må vi have undervisning. Spørgsmålet 
er: Hvor og hvorledes skal vi undervises? | sko- 
lerne er der ikke adgang til undervisning i Evange- 
liet eller om den åndelige side af livet. Tværtimod 
bliver troen på Gud og Jesu Kristi lærdomme som 
før omtalt hånet i så mange af vore skoler og især 
på universiteterne. 

Det er den almindelige opfattelse, at undervis- 
ning i Evangeliet hører ind under kirkerne, men det 
er kun en lille procentdel af enten forældrene eller 
børnene, der kommer i de kirker, hvor de kunne 
blive undervist. Og selv for det lille fåtal, der kom- 
mer til mange af kirkerne, forsømmer man at for- 
kynde den sunde, uforfalskede lære, som Frelse- 
ren har givet os, og som vi får gennem de pro- 
feter, Herren taler til. 

Hvor mange kirkesamfund forkynder i vore dage, 
at Gud er en person? Og at vi blev skabt i Hans 


billede, som Han sagde, vi blev? Er vi klar over, 
hvor vanskeligt det er at tro på og elske en Gud, 
som hverken har legeme, legemsdele eller liden- 
skaber hvilket så mange af sekterne forkynder i 
dag? Under alle omstændigheder er det således, 
som Herren har sagt, at det er nødvendigt, at Evan- 
geliets sandheder, som er det allervigtigste i vort 
liv, bliver forkyndt i vore hjem. 

Således talte Herren: 

»Og atter: Om forældre i Zion... har børn, og 
de ikke underviser dem i læren om omvendelse, tro 
på Kristus, den levende Guds Søn, og om dåb og 
den Helligånds gave gennem håndspålæggelse,... 
skal synden hvile på forældrenes hoved." 

»De skal også lære deres børn at bede og at 
vandre retskaffent for Herren." (L&P 68:25, 28) 

For at hjælpe forældrene med deres pligt taler 
Herren gennem sine profeter. Selv i disse sidste 
dage er den åbenbaring, der kaldes Visdomsordet, 
givet til verden gennem profeten Joseph Smith. Det 
advarer os blandt andre ting mod brugen af tobak 
og stærke drikke, og der føjes en forjættelse til. 

Hvis vi blot ville huske at holde dette Visdøms- 
ord, ville der ikke være nogen berusede chauffører, 
der forårsagede tusinder og atter tusinder af ulyk- 
ker og dødsfald på landevejene; der ville blive me- 
get mindre fattigdom, færre ødelagte hjem, ingen 
drankere og ingen forbrydelser under alkoholens 

påvirkning. Ingen ville lide eller dø af lungekræft 
og andre sygdomme, hvis årsag var tobaksrygning. 
I denne åbenbaring får vi også dette løfte: 

»Alle hellige, der erindrer sig disse ord, følger 
dem og vandrer i lydighed mod disse bud, skal få 
sundhed i navlen og marv i benene. 

De skal finde visdom og store skatte af kund- 
skab, ja, endog skjulte skatte. 

De skal løbe og ikke blive trætte; de skal gå og 
ikke blive matte. 

Og jeg, Herren, giver dem den forjættelse, at 
dødens engel skal gå forbi dem, ligesom Israels 
børn, og ikke slå dem ihjel." (L&P 89:18-21) 

Forældre, vi må ikke blive så optaget af verds- 
lige ting, så vi forsømmer at lære vore børn frelsens 
lærdomme både ved vort eksempel og ved forskrift. 
Vi skal lære dem at tro på Gud, at Hans Søn, Jesus 
Kristus, er verdens Frelser, som gav sit liv, for at vi 
kan opstå. 

Hvor mange familier mødes i dag til familiebøn 
eller lærer deres børn at bede i løndom til en per- 
sonlig Gud, som vil høre og besvare deres bønner, 
samt lærer dem at elske deres medmennesker? 

Hvilken prægtig verden vi kunne leve i, hvis 
alle forældre ville holde en ugentlig familiehjem- 
meaften og undervise deres børn om Herrens ord. 
Blot det at godkende og efterleve det, Han kaldte 


(Tale af præsident Joseph Fielding Smith, råd- 
giver i Det Første Præsidentskab, ved mødet søn- 
dag formiddag den 6. oktober 1968 under den 138. 


halvårlige Generalkonference i Kirken.) 


Guds rige er evigt 


Jeg er meget taknemmelig for denne anledning 
til at mødes med jer, mine brødre og søstre, ved 
dette møde som ved alle konferencens møder. 

Jeg glæder mig overmåde i sandheden. Jeg tak- 
ker Herren hver eneste dag i mit liv for Hans nåde 
og godhed, kærlige omsorg og beskyttelse, som 
Han udstrækker til hele sit folk, og for de mange 
tilkendegivelser af Hans nåde og velsignelser ud 
over det ganske land gennem alle de år, der er 
gået, siden Kirken blev organiseret den 6. april 1830. 

Vor mission er at frelse, at bevare fra ondt, at 

»det store bud i loven", ville skabe en himmel på 
jorden, hvori alle kunne leve i fred og lykke. Her- 
ren sagde: 

» +. Du skal elske Herren din Gud af hele dit 
hjerte, af hele din sjæl og af hele dit sind. 

Dette er det største og første bud. 

Der er et andet, som er dette ligt: Du skal elske 
din næste som dig selv. 

På disse to bud hviler hele loven og profeterne." 
(Matt. 22:37-40) 


Og så sagde Han: ,Hvis I elsker mig, så hold 
mine befalinger." (Joh. 14:15.) 


Hvis vi elskede vore medmennesker, ville vi 
ikke stjæle, vi ville ikke slå ihjel, vi ville ikke be- 
drive hor, vi ville ikke bære falsk vidnesbyrd, eller 
gøre noget af det, som ville skade vor næste. 


Saligt er det menneske, som i sandhed kan sige 
at han tror på Gud, den evige Fader, og på Hans 
Søn, Jesus Kristus, og på den Helligånd; og at alle 
mennesker gennem Kristi forsoning kan blive frelst 
ved at adlyde Evangeliets love og ordinanser; at 
han er rede til at omvende sig og lade sig døbe til 
syndernes forladelse og derefter acceptere og efter- 
leve Jesu Kristi lærdomme. 


Jeg bærer vidnesbyrd om, at disse ting er sande, 
i Jesu Kristi navn. Amen. O 


ophøje menneskeheden, at bringe lys og sandhed 
til verden, at formå jordens befolkning til at vandre 
retskaffent for Gud, at ære Ham i deres liv og med 
førstegrøden af alt, hvad de har og af hele deres 
indtægt. 

Jeg ønsker at sige, at ,,Mormonismen", som den 
kaldes, endnu som altid er hverken mere eller 
mindre end Guds kraft til frelse for enhver sjæl, 
som ærligt vil modtage den og adlyde den. Jeg siger 
jer, at alle Sidste Dages Hellige, hvor man end 
finder dem og forudsat de er trofaste mod deres 


betegnelse, deres kald og deres forståelse af Evan- 
geliet, er mennesker, der står for sandhed, ære, 
dyd, moralsk renhed, ærlighed i forretningssager og 
i religion; de er mennesker, som står for Gud og 
Hans retfærdighed, Hans sandhed, Hans værk på 
jorden og for menneskenes børns frelse. 

Vi har i alle disse år i Kirken arbejdet på at føre 
mennesker til kundskab om Jesu Kristi Evangelium, 
at føre dem til omvendelse og lydighed mod den 
guddommelige lovs krav. Vi har stræbt efter at red- 
de mennesker fra at begå fejl, overtale dem til at 
vende sig fra det onde og lære at gøre det gode. 

Jesu Kristi Evangelium er Guds kraft til frelse, 
og det er absolut nødvendigt for hver eneste mand 
og kvinde i Kirken at virke retskaffent, at holde 
Guds love og følge de befalinger, Han har givet, for at 
de kan benytte sig af Guds kraft til frelse i dette 
liv; og de retskafne i Kirken, som har indgået pagt, 
skal blive herliggjort og forøget, indtil verden skal 
bøje sig og erkende, at Jesus er Kristus, og at 
der er et folk, som bereder sig for Hans genkomst 
i kraft og herlighed. 

Vi bærer fredens olivengren til verden. Vi præ- 
senterer for verden Herrens lov, sandheden, som 
den er blevet åbenbaret i de sidste dage til for- 
løsning for de døde og til frelse for de levende. Vi 
føler ikke ondskab eller ond vilje mod menneske- 
nes børn. Tilgivelsens ånd præger de helliges hjer- 
ter, og de nærer ingen følelser eller ønsker om 
hævn mod deres fjender. 

De siger i deres hjerter: Lad Herren dømme 
mellem os og vore fjender; men vi vil tilgive dem, 
og vi bærer ikke nag til nogen. Selv om det kan 
siges, og til en vis grad er sandt, at vi kun er en 
håndfuld i sammenligning med vore medmennesker 
i verden, kan vi alligevel sammenlignes med den 
surdej, som Frelseren talte om, der til sidst vil gen- 
nemsyre hele verden. Menneskene må sætte deres 
fordomme, personlige ønsker og hvad de selv fore- 
trækker, til side og vise ærbødighed for den store 
sandhedssag, der er ved at brede sig over hele 
verden. 


Evangeliets ånd fører menneskene til retfærdig- 
hed, til at elske deres medmennesker og virke for 
deres frelse og ophøjelse; den inspirerer dem til 
at gøre det rette og sky det onde, at endog undgå 
syndens fremkomst i en selv; og dette værks mål 
er menneskets evige lykke både i dette liv og i det 
kommende. 

Guds Ånds frugter — frugterne af den sande 
religion — er fred, kærlighed, dyd, ærlighed, ret- 
skaffenhed og trofasthed mod hvert eneste princip, 
der findes i Herrens lov. Læs det 5. kapitel i Brevet 
til Galaterne; der vil du opdage forskellen mellem 


Guds Ånds frugter og frugterne af denne verdens 
ånd. 

Det er en af de store forskelle mellem den såkald- 
te ,Mormonisme" og verdens teologi. Hvis vi vil 
bøje os for dens befalinger og antage dens principper 
i vort liv, vil den gøre os til Guds sønner og døtre, 
værdige til til sidst at bo i den Almægtiges nærhed i 
Himmelen. 

Guds rige og Herrens værk vil brede sig mere 
og mere; det vil trænge sig hurtigere frem i verden 
i fremtiden, end det har gjort i fortiden. Herren har 
sagt det, og Ånden bærer vidnesbyrd derom; også 
jeg bærer vidnesbyrd om dette, for jeg ved, det er 
sandt. 

Guds rige er her for at vokse, for at brede sig 
til andre lande, for at slå rod i jorden og for at for- 
blive der, hvor Herren ved sin egen kraft og ved 
sit eget ord har plantet det — for aldrig mere at 
blive brudt ned, men for at fortsætte indtil den 
Almægtiges hensigter vil blive fuldbyrdet, hvert 
eneste princip, profeterne har talt om, siden verden 
begyndte. Det er Guds værk, som Han selv i sin 
egen visdom — ikke ved menneskers visdom — har 
gengivet til jorden i de sidste dage, og Han har 
oprettet det på sandhedens og retfærdighedens 
principper, på moralsk renhed i livet, således at det 
ikke mere kan rives ned eller blive overladt til et 
andet folk, så længe majoriteten af Kirken vil for- 
blive i de pagter, de har sluttet med Herren og 
holde sig rene og uplettede af verden. 

Intet folk vil nogen sinde kunne trives og blom- 
stre i længere tid, med mindre de holder fast ved 
den guddommelige sandhed. Sandheden er mægtig 
og den vil sejre. Jeg ønsker at sige til jer, at der 
ikke siden Kirken blev organiseret har været et 
eneste tidspunkt, hvor et menneske styrede Kirken. 
Det blev den ikke i Joseph Smiths tid, eller i Brig- 
ham Youngs, og ikke på noget tidspunkt siden. Den 
er Herrens værk, kan jeg fortælle jer, og jeg håber, 
| vil skrive jer det bag øret og ikke glemme, at det 
er den Almægtige, der vil udføre dette værk — 
ikke mennesket. 

Intet menneske skal have æren af at udføre det; 
intet menneske har heller ikke haft magt til at gøre 
det af sig selv. Hvis det havde været menneske- 
værk, ville vi have været som den øvrige verden, 
og det ville ikke have været sandt om os, at Gud 
har valgt os ud af verden, men vi ville være en del 
af den og på ,, Hej, kammerat, vel mødt!" med den; 
men det er sandt, at Gud har valgt os ud af verden, 
derfor er vi ikke af den. 


Glem det nu ikke, mine brødre og søstre og 
venner! Og hvis I ikke har haft for vane at gøre det, 
eller hvis I har forsømt jeres pligt, så tag dette på- 

bud med jer, når | går hjem: Gå ind i jeres lønkam- 
mer — ind i det værelse, hvor I plejer at bede — 
og knæl der, alene med jer selv eller med jeres 
familie samlet omkring jer; pris Herren og tak Ham 
for Hans nådige forsyn som har våget over jer og 
over hele Hans folk, fra dette værks begyndelse 
indtil i dag. Husk, at det er Guds gave til menne- 
sket, at det er Hans kraft og Hans vejledende ind- 
flydelse, der har opnået det, vi har set fuldbyrdet. 
Det er ikke sket ved menneskers visdom. De er 
redskaber i Herrens hænder til opnåelse af livets 
formål, og vi må ikke nægte, at de er det; vi bør 
ære dem, men hvis vi giver dem æren for resul- 
taterne inden for dette værk og tager den fra Her- 
ren, som gav menneskene evne til at udføre vær- 
ket, så behandler vi vor himmelske Fader uretfær- 
digt. 


Han vil afbryde sit værk i retfærdighed, og Han 
vil fremskynde sine hensigter til sin egen bestemte 
tid. Vi skal blot prøve af al vor magt at holde trit 
med den videre udvikling af Herrens værk, så vil 
Han bevare og beskytte os og berede vejen for os. 


Jeg føler taknemmelighed mod min himmelske 
Fader, fordi Han har givet mig lov til at leve i denne 
generation og blive en del bekendt med Evange- 
liets principper. Jeg er taknemmelig, fordi jeg er 
blevet begunstiget med et vidnesbyrd om dets sand- 
hed, og for at jeg har lov til at stå her og andre 
steder og bære mit vidnesbyrd om den sandhed, at 
Evangeliet er blevet gengivet til menneskene. Jeg 
har rejst blandt nationerne, hvor jeg har forkyndt 
Evangeliet, og jeg har set en del til forholdene i 
verden; jeg er klar over, at Evangeliet, som det 
er åbenbaret i Bibelen, ikke kan findes i verden. 


Evangeliets ordinanser bliver ikke forvaltet i 
nogen som helst kirke, undtagen i Jesu Kristi Kirke 
af Sidste Dages Hellige. De vil ikke lytte til vidnes- 
byrd fra dem, som fortæller, at Herren lever, og at 
Han er i stand til at åbenbare sin vilje for menne- 
sker i dag ligesom før. De kan ikke gå fremad, de 
kan ikke lære Herrens veje at kende, eller vandre 
på Hans stier. 


Det var den vej, Peter og apostlene anviste, da 
Herrens Ånd hvilede over dém med stor kraft til 
overbevisning i de menneskers hjerter, som råbte: 
»Brødre! hvad skal vi gøre?" og Peter sagde til 
dem: ,,Omvend jer og lad jer døbe hver især i Jesu 
Kristi navn til jeres synders forladelse, så skal | få 
Helligånden som gave." (Ap.G. 2:37-38) 

Det var det råd, der blev givet dem, og for så 
vidt de rettede sig efter det, var de berettiget til 
den Helligånds vidnesbyrd, som ville bringe dem 
fred og lykke, åbenbare dem deres pligter og sætte 

dem i stand til at forstå deres slægtskabsforhold til 
Herren. 

Hvis vi betragter verdens tilstand i dag, må vi 
komme til den konklusion, at der ikke er megen 
sandsynlighed for, at der snart vil blive oprettet 
fred på jorden. Der er intet blandt nationerne, der 
peger mod fred. 

Herren, den Almægtige, er jordens Skaber; Han 
er Fader til vore ånder. Han har ret til at diktere, 
hvad vi skal gøre, og det er vor pligt at adlyde og 
at leve efter de krav, Han stiller. Evangeliet er ble- 
vet gengivet til jorden, Præstedømmet er igen ble- 
vet oprettet, og Hans folk kan glæde sig ved beg- 
ge dele. Verden kan ikke forstå dette, og den ser 
undrende til. 

Vi ved, at Jesus Kristus lever; vi ved, at Han 
er vor Frelser og Forløser; vi har et vidnesbyrd 
derom, som er uafhængigt af alle skrevne bøger, og 
vi vidner for verden om disse ting. Vi er beskæf- 
tiget i det store sidste dages værk med at forkynde 
Evangeliet for nationerne; det er et stort og herligt 
værk. Vi tror, det er rigtigt at elske Gud af hele 
vort hjerte og at elske vor næste som os selv. 

Dette hører med til Evangeliets principper, og 
disse principper er blevet forkyndt for os lige fra 
vi blev medlemmer af denne Kirke. Jesu Kristi Evan- 
gelium er den fuldkomne lov for frihed, og det vil 
lede mennesket til den højeste herlighed og ophøje 
ham til at være i vor himmelske Faders nærhed, 
hvis han er villig til at lytte til råd fra dem, som 
Herren har udset til at lede dem. 

Vi ønsker ikke at ophøje os over andre. Vi bærer 
blot uden frygt vidnesbyrd om, at disse ting er 
sande. Vi ved, at den, vi sætter vor lid til, er Gud, 
for det er blevet åbenbaret for os. Vi befinder os 
ikke i mørke, vi har heller ikke fået vor kundskab 
fra noget menneske eller fra en gruppe mennesker, 
men gennem Jesu Kristi åbenbaring. Der sker ingen 
skade ved at forsage verdens dårskab og onder 
og i ydmyghed bøje sig for Herren, for Hans Ånd 
og i lydighed mod Frelserens ord, lade sig døbe 
til sine synders forladelse og modtage håndspå- 
læggelse for den Helligånds gave, for at I kan få 
et vidnesbyrd for jer selv om sandheden af de ord, 
vi taler til jer. 


Gør dette ydmygt og ærligt, og jeg lover jer, så 
sikkert som Herren lever, at I selv vil modtage et 
vidnesbyrd om dette værk, og at I vil vide det, som 
alle Sidste Dages Hellige bør vide det. Dette er løf- 
tet; det er sikkert og urokkeligt, og der er mange 
i denne forsamling, som kan bære vidnesbyrd om, 
at de har erkendt opfyldelsen af disse løfter i vor 
tid. Dette vidnesbyrd kommer fra Gud og overbe- 
viser alle, til hvem det gives, til trods for deres 

Dette giver de hellige en glimrende mulighed for at møde gamle venner og finde nye. 


egen mening, og det er mere værd for mennesket 
end noget tegn eller nogen gave, fordi det giver 
fred, lykke og tilfredshed i sjælen. 

Det giver mig den forsikring, at Gud lever, og 
at jeg, hvis jeg er trofast, skal opnå Det celestiale 
Riges velsignelser. Jorden vil blive renset og gjort 
til en passende bolig for himmelske væsener og for 
Herren, vor Gud, at komme og bo på, hvilket Han 
vil gøre under Tusindårsriget. Evangeliet er frelse, 
og uden det er der ikke noget, der er værd at eje. 
Det er det, vi er her for. Grunden til at vi er her er 
at vi skal overvinde enhver dårskab og berede os 
til evigt liv i fremtiden. 

Lad os være trofaste og ydmyge; lad os leve 
efter Jesu Kristi religion; læg kødets svagheder til 
side og hold fast ved Herren og Hans sandhed med 
et helt hjerte, med fast beslutsomhed om at ville 
kæmpe troens gode strid og holde urokkeligt ud 
til enden. Må Gud give os kraft dertil, er min bøn i 
Jesu Kristi navn. Amen. 

(Tale af præsident Alvin R. Dyer, rådgiver i Det 
Første Præsidentskab, ved mødet søndag formid- 
dag, den 6. oktober 1968, under Kirkens 138. halv- 


årlige Generalkonference.) 


Amerikas opgave er 
religiøs 


Min tale drejer sig om Amerikas opgave. 

Lige siden dette land blev grundlagt har politiske 
ledere talt om Amerikas storhed og om plads i ver- 
den som frihedens og demokratiets vugge med den 
opgave at udbrede disse principper til hele verden. 

Vi har været vidne til Amerikas forsøg på dette 
ved hjælp af forskellige metoder, men det er gen- 
nem hårde og kostbare erfaringer at det lærer, at 
frihed ikke kan tages eller gives til noget folk, den 
kan heller ikke købes. Det er nødvendigt for Ame- 
rika at lære den lektie, som dets grundlæggende 
fædre måtte lære, at friheden skal opsøges med 
mod og med offer, at det ikke kan opretholde frihed 
hjemme eller meddele den til andre, hvis der ikke 
stræbes efter den. 

Med hensyn til Amerikas politiske opgave, så 
er jeg ikke forberedt på at udtale mig om den, men 
jeg ved én ting: at længe før Columbus' skibe rørte 
dets kyster, længe før dets uafhængighed og før de 
grundlæggende fædre oprettede en ny nation, hav- 
de begivenheder fundet sted, som havde givet det 
land, vi nu kalder Amerika, dets betroede formål 


og opgave. 

Jeg er fast overbevist om, at Amerikas sande op- 
gave er religiøs, ikke politisk — den er åndelig, 
ikke fysisk. 


Der er blevet sagt meget, af mange, om dets 
grundlæggelse. Profeten Joseph Smith erklærede 
selv, at dets forfatning var guddommelig inspireret, 
og derfor beder vi om, at den fortsat må virke efter 
sit formål. Men selv om de politiske sider ved 
Amerikas grundlæggelse er ædle og store, så lig- 
ger dets egentlige betydning i den åndelig hensigt, 
for hvilken det i virkeligheden blev grundlagt. Jeg 
har valgt at henvise til to af disse åndelige — og 
derfor af Gud udtænkte — bestemmelser: 

For det første: Amerika blev grundlagt for at 
opfylde en pagt, som Gud havde indgået med de 
patriarkalske forfædre af Israels hus. Herren havde 

følgende at sige til de tiloversblevne af dette hus, 
som havde bosat sig i dette land: 

»Thi det er i overensstemmelse med Faderens 
visdom, at de slår sig ned i dette land og bliver et 
frit folk gennem Faderens magt, så at denne kund- 
skab måtte komme for dagen fra dem til en levning 
af jeres sæd, så Faderens pagt, som Han har gjort 
med sit folk, Israels Hus, må opfyldes." (3 Nephi 
21:4) 

For det andet: Amerika og dets forfatning blev 
grundlagt for at bevare for menneskeheden den af 
Gud givne ret til moralsk handlefrihed. Jeg citerer 
fra en åbenbaring om dette emne, givet til Joseph 
Smith: 

»Ifølge dette folks grundlov og andre love, som 
jeg har ladet dem indføre, og som bør stå ved 
magt for at beskytte alle menneskers ret efter ret- 
færdige og hellige grundsætninger, så enhver må 
kunne handle både med hensyn til lære og grund- 
sætninger med henblik på fremtiden ifølge den 
handlefrihed, jeg har givet ham, og enhver være 
ansvarlig for sine egne synder på dommens dag. 

Derfor er det ikke ret, at noget menneske skal 
være i trældom under en anden. 


Og i denne hensigt gav jeg dette lands grundlov 
gennem vise mænd, som jeg oprejste i dette øje- 
med, og befriede landet ved blodsudgydelse." Lære 
og Pagter 101:77-80) 

De mennesker, Columbus fandt, var de få, der 
var tilbage af dem, som kom til dette land under 
himmelsk ledelse og som opfyldelse af de pagter, 
som Gud havde forordnet længe før de emigrerede 
og bosatte sig i det land, som Herren havde tilken- 
degivet for dem som et forjættelsens land, et arve- 
land. 

Ifølge Mormons Bog begyndte Jarediterne at 
emigrere til dette land på den tid, da det store 
Babelstårn var under opførelse. Dette fandt sted 


omkring år 2200 f.Kr. Det var dengang folkenes 
sprog blev forvirret. Dette tårn har man i vor mo- 
derne tid identificeret på et sted, der kaldes Hillah 
i lrag, sydvest for Bagdad, på den østlige bred af 
Eufratfloden. 

Her har man fundet en ruin med navnet Birs 
Nimrud. Den står som et vagttårn på en umådelig 
stor slette. Ifølge Rawlinson's tydning af inskriptio- 
nerne på de pyramideformede ruiner, bar de navnet 
»De Syv Planeters Tempel". Man mener, at disse 
ruiner er resterne af Babelstårnet. 

Under jarediternes rejser: først nordpå ind i 
Nimrods dal og så til sidst, efter at de havde kryd- 
set mange søer og floder, ud til det store hav, som 
skilte kontinenterne, oprettede de et samfund, som 
de kaldte Moriancumr efter deres storartede leder, 
Jareds broder. (Se Ether 2:1-6) 

Vi får at vide, at Herren gav Jareds broder in- 
struktioner med hensyn til bygning af under- 
vandsbåde, der ville gøre det muligt for hans koloni 
at drage over de store vande til et forjættet land, 
hvorom Moriancumr skrev: 

»Og nu kunne vi se Guds beslutninger angående 
dette land, at det er et forjættet land, og at hvilket 
som helst folk, der besidder det, må tjene Gud, 
ellers vil de blive udryddet, når Hans vredes fylde 
kommer over dem. Og Hans vredes fylde kommer 
over dem, når de er modne i synd og ugudelighed. 

Thi se, det er et land, der er udvalgt fremfor alle 
andre lande, og derfor skal de, som ejer det, tjene 
Gud eller blive udryddet; thi det er Guds evige be- 
slutning." (Ether 2:9, 10) 

Cirka 1600 år senere, eller omkring år 600 f.Kr., 
forlod en profet ved navn Lehi, det til undergang 
viede Jerusalem, som Herren havde befalet ham. 
Lehi og hans koloni skulle ligesom jarediterne man- 
ge hundrede år før ledes til det forjættede land. 
Medens de endnu opholdt sig i ørkenen, lige før 
de skulle gå ombord i skibet, sagde Herren til 
Nephi, Lehis søn: 

»Og dersom I holder mine bud, vil det gå jer vel, 
og | vil blive ført til et forjættet land, ja, til et land, 
jeg har beredt for jer, ja, et land, som er udvalgt 
fremfor alle andre lande." (1 Nephi 2:20) 

Til sidst nåede Lehi og hans koloni — efter man- 
ge vanskeligheder og en farlig rejse over de store 
vande i et skib, der var bygget efter Herrens anvis- 
ning, og med nogen familieforøgelse siden de var 
taget fra Jerusalem — det forjættede land, sand- 
synligvis i året 589 f.Kr. 


Senere fremkom Nephi med følgende erklæring: 
»Men, sagde han, til trods for vore genvordig- 
heder har vi fået et forjættet land, et land, der er 
udvalgt fremfor alle andre lande, et land, som Gud 


Herren har lovet mig skal blive et arveland for mine 
efterkommere. Ja, Herren har skænket mig og mine 
børn dette land for evigt og alle, som ved Herrens 
hånd skal blive ført ud af andre lande." (2 Nephi 
1:5) 

Medens Reformationen og kravet om frihed gik 
som en bølge over Europa og England, skete der en 
begivenhed, som førte til en genopdagelse af Ame- 
rika; for Gud rørte hjertet hos en sømand ved navn 
Christoffer Columbus, som endelig — i 1492 — 
blev banebrydende for en rejserute til det forjæt- 
tede land. Men Columbus, nephiterne eller jaredi- 
terne var ikke landets oprindelige opdagere, det 
var heller ikke dem, der bestemte Amerikas formål. 
Det var allerede blevet bestemt, da jorden første 
gang blev beboet. Disse emigranter blev blot ført 
til det land på jorden, hvor menneskehedens vugge 
stod. 

Vi har lært, at efter sin jordiske mission blandt 
jøderne besøgte den opstandne Kristus i Amerika 
de får, der hørte til en anden fold, og oprettede der 
sin Kirke blandt folket; og der fortalte Han om Ame- 
rikas grundlæggelse, og at Hans Evangelium igen 
skal komme frem til de resterende af dem, som 
dengang beboede dette land, og til alle Guds børn. 
Dette ville ske efter en periode med åndeligt mørke 
på jorden. | den erklæring fortæller Herren om dette 
store lands hellige opgave. 

»Og sandelig siger jeg jer: Jeg giver jer et tegn, 
så | kan vide tiden, når disse ting skal ske, da jeg 
skal indsamle mit folk, Israels Hus, efter deres 
lange adsplittelse og atter oprette mit Zion iblandt 
dem." (3 Nephi 21:1) 

I nedenstående erklæring udpegede Herren 
Amerika som arvelandet for dem af Israels Hus, 
som skal samles fra hele jorden: 

Og da skal de tiloversblevne, som er spredt om- 
kring på jorden, indsamles fra øst og vest, fra syd 
og nord, og de skal få kundskab om Herren, deres 
Gud, som har forløst dem. 


Og Faderen har befalet mig, at jeg skal give 
jer dette land som arvelod... 


Og se, dette folk vil jeg grundfæste i dette land 
til at opfylde den pagt, som jeg indgik med jeres 
fader Jakob; og det skal blive et nyt Jerusalem. Og 
himlens kræfter skal være midt blandt dette folk; 
ja, jeg vil endog være midt iblandt jer." (3 Nephi 
20:13, 14, 22) For at kunne omtale Amerika — Nord-, 
Central- og Syd- — som ,det udvalgte land" — 
»et indviet land" — bliver vi nødt til at gå tilbage 
til begyndelsen for at kunne forstå det. 

Fra profeten Moses' skrivelser, der handler om 
menneskets placering på jorden, er denne udtalelse 
taget: 


,Og jeg, Gud Herren, plantede en have i Eden 
ude mod øst, og dér satte jeg det menneske, som 
jeg havde dannet." (Moses 3:8) 

Det var ikke godt for mennesket at være ene, så 
han fik en medhjælp eller en kvinde, der blev sat 
ved hans side, for at både mand og kvinde sam- 
men kunne bebo den have, der var plantet til dem. 

Med hensyn til hvad og hvor Edens Have var, 
vil det være godt at erindre, at i skabelsesproces- 
sen, under den tredje periode, blev alle vandene 
samlet på ét sted, og det tørre land på ét sted. 
Landet blev kaldt jord og vandet hav. 

Det tørre land, eller jorden, får også et andet 
navn, nemlig Eden, og det var mod øst i Eden eller 
mod øst på det tørre land, at haven til vore første, 
jordiske forældre blev anlagt. 

| tidens løb, fra Skabelsen til Pelegs dage eller 
omkring år 2200 f.Kr., lige før sprogforvirringen, 
blev det ene fastland, som havde eksisteret siden 
Skabelsen, delt i to halvkugler, som vi kender dem 
nu. Men bortset fra dette, blev Edens Haves geo- 
grafiske beliggenhed klarlagt for profeten Joseph 
Smith gennem åbenbaring til at være i Jackson 
County, Missouri med Independence, som det cen- 
trale sted. 

Da Adam og Eva blev udvist af haven, rejste de 
knap 160 km nordpå for at bosætte sig på et sted, 
som vi nu gennem Guds åbenbarede ord kender 
som Adam-ondi-Ahman. Her var det, det jordiske 
familieliv begyndte, da Adam og Eva fik sønner og 
døtre — altsammen i Amerika. 

Adam og Eva, der nu var lukket ude fra Guds 
nærhed, slog sig ned på stedet, hvor deres jordiske 
bopæl skulle være, og her påkaldte de Gud. De 
fik befaling om at ofre de førstefødte af deres hjor- 
de på altre som offer til Herren, og de var lydige 
mod denne befaling, selv om de ikke vidste, hvor- 
for de skulle gøre det. En Herrens engel viste sig 
så og forklarede dem sindbilledet på det offer, som 
Herren Jesus Kristus skulle bringe, når Han til den 
bestemte tid kom til jorden. Derefter blev frelsens 
og ophøjelsens Evangelium ved forligelse med Gud 
Faderen, fra hvis nærhed de var blevet bandlyst, 
for første gang åbenbaret for mennesket på jorden. 


Det hellige Præstedømme efter Guds Søns Or- 
den, hvilket ,forvalter Evangeliet og holder nøglen 
til rigets hemmeligheder, ja, nøglen til Guds kund- 
skab", blev overdraget til Adam. Fra nu af havde 
Adam, den menneskelige families store forfader, 
»frelsens nøgler". Herren, eller Ahman, viste såle- 
des Adam og Eva, at selv om de var faldet og var 
undergivet både den åndelige og den legemlige 
død, kunne de blive forløst og forliget med Gud 
Faderen. 

Ved overdragelsen af ,frelsens nøgler" til Adam, 
blev betingelser for frelse bekendtgjort for dem og 
gennem dem for menneskeheden. Dérved kan vi 
forstå den sande betydning af betegnelsen ,, Adam- 
ondi Ahman" eller ganske enkelt fra ,,Ahman", som 
er Herren, og ,ondi", der betyder gennem Adam til 
menneskeheden. 

I den åbenbaring, der allerede er henvist til, men 
som vi nu vil henlede opmærksomheden nærmere 
til, taler Herren tydeligt om de ,frelsens nøgler", 
der er blevet givet til Adam eller Mikael, som er 
hans navn fra forudtilværelsen, og forklarer, hvor- 
for han fik dem: 

, -…. at I må nå den krone, der er beredt jer og 
komme til at herske over mange riger, siger Gud 
Herren, den Hellige i Zion, der har lagt grundvolden 
til Adam-ondi-Ahman, 

som har gjort Mikael til jeres fyrste og befæ- 
stet hans fødder og sat ham i det høje og givet ham 
frelsens nøgler under den helliges råd og vejled- 
ning, Han, som er uden dages begyndelse og livs 
ende." (L&P 78:15, 16) 

»-.. Thi det er nødvendigt, når tidernes fyldes 
uddeling oprettes, hvilken uddeling nu er begyndt at 
indtræde, at en hel, fuldstændig og fuldkommen 
forening og sammenføjning af uddelinger, nøgler, 
magter og velsignelser finder sted og åbenbares fra 
Adams dage til nærværende tid..." (L&P 128:18) 

Vi er priviligerede derved, at vi gennem åben- 
baring til profeten Joseph Smith har en beretning 
om en af de store begivenheder, der i begyndelsen 
skete i dalen ved Adam-ondi Ahman: 

»Tre år før sin død kaldte Adam Set, Enos, 
Kenan, Mahalaleel, Jared, Enok og Metusalem, som 
alle var højpræster, til sig sammen med de øvrige 
af sine efterkommere, der var retfærdige, i dalen 
Adam-ondi-Ahman og gav dem dér sin sidste vel- 
signelse. 

Og Herren viste sig for dem, og de stod op og 
velsignede Adam og kaldte ham Mikael, fyrsten, 
ærkeenglen. 

Og Herren trøstede Adam og sagde til ham: Jeg 
har sat dig til at være hovedet; mange folk skal 
komme af dig, og du skal være en fyrste over dem 
evindeligt. 

Og Adam stod op midt i forsamlingen, og selv 
om han var nedbøjet af alder, forudsagde han, fuld 
af den Helligånd, hvad der skulle ske hans efter- 
kommere til sidste slægtled. 


Alt dette blev skrevet i Enoks bog og skal åben- 
bares i rette tid." (Lære og Pagter 107:53-57) Dette 
familiemøde mellem Adam og hans retfærdige efter- 
kommere fandt sted cirka år 3177 f.Kr. 

Af disse korte beretninger se vi altså grunden 


til, at Amerika, Det amerikanske Kontinent, er det 
forjættede land, udvalgt fremfor alle andre lande; 
for det var her, mennesket først bosatte sig, og det 
var her, de første pagter blev indgået. Desuden er 
det fra dette udvalgte lands midte, at Gud har be- 
gyndt sit store sidste dages værk, der skal vare 
ved til enden. 


Det er umådelig interessant at få at vide, at til 
Herrens bestemte tid vil jorden og vandene vende 
tilbage til deres oprindelige plads. 


Om dette emne har vi følgende fra Herren: 

»Og han skal lade sin røst lyde fra Zion, og han 
vil tale fra Jerusalem, og hans røst skal høres blandt 
alle folk. 


Og det skal være en røst som mange vandes 
lys og som en stærk tordens røst, der skal ned- 
styrte bjergene, og dalene skal ikke mere findes. 

Han skal befale det store dyb, og det skal dri- 
ves tilbage til nordenlandene, og øerne skal forenes 
til ét land. 

Og Jerusalems land og Zions land skal vende 


tilbage til deres eget sted, og jorden skal blive, som 
den var, før den blev delt. 

Og Herren, ja, Frelseren selv, skal stå midt 
iblandt sit folk og regere over alt kød." (Lære og 
Pagter 133:21-25) 

Amerika som Zion vil ikke svigte, ikke blot fordi 
det er vor berømte uafhængigheds og Forfatningens 
fædres land, men fordi det er Josef, Jakobs søns 
land og er blevet grundlagt som sådan ved pagt 
med Gud. Det er landet, hvor Israel skal indsamles 
i den kulminerende periode, den sidste forvaltning, 
som Gud har oprettet gennem profeten Joseph 
Smith. 

Til opnåelse af Herrens hensigter med Amerikas 
bestemmelse som Zion har vi følgende ord fra 
Ham vedrørende Hans folk: 

»Men lad min hær først blive meget stor og 
helliggør den for mig, at den må blive skøn som 
solen og klar som månen, at dens bannere må 
blive forfærdelige for alle nationer." (L&P 105:31) 

»Jeg bærer mit vidnesbyrd, at disse profetier vil 
blive opfyldt. I Jesu Kristi navn. Amen." O 

